**Eu am pe Domnul, ca Cetate!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu am pe Domnul, ca Cetate!

Eu am pe Domnul, ca Cetate!

În viaţa-mi sfântă de creştin

Pe-acest pământ ca peregrin;

În El mă-ncred, şi zi şi noapte

În mâna Lui, Îi predau toate,

Ca El să-mi dea pace şi-alin!

Când frământat sunt şi trudit

Şi trec prin multe strâmtorări

Şi-s complexat de-mprejurări,

Alerg spre Domnul meu iubit

Cel mai bun loc de-adăpostit,

În orice vremuri de-ncercări.

Eu am pe Domnul, ca Cetate!

Şi-n El scăparea mea găsesc

Când oamenii mă prigonesc

Şi mă-nconjoară pe la spate...

Când urmăresc a mele fapte,

În Domnul Sfânt mă regăsesc!

Căci El îmi e Stânca cea tare,

Mereu loc sigur cum mi-a fost;

Şi tot prin El, eu am un rost -

Ce mi l-a dat prin harul mare,

În Jertfa-I scumpă, salvatoare,

Fiind Scut puternic şi-Adăpost!

Flavius Laurian Duverna